pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ลูกจ้างเฮ! ขอบคุณนายกตู่ ได้รับเงินสงเคราะห์เพิ่มเป็นของขวัญปีใหม่จากกระทรวงแรงงาน
วันศุกร์ที่ 24 ธันวาคม 2564
ลูกจ้างเฮ! ขอบคุณนายกตู่ ได้รับเงินสงเคราะห์เพิ่มเป็นของขวัญปีใหม่จากกระทรวงแรงงาน
ก.แรงงาน จ่ายแล้ว เงินสงเคราะห์ลูกจ้างของขวัญปีใหม่ 2565 ที่กระทรวงแรงงานมอบให้ลูกจ้างซึ่งถูกเลิกจ้างเพราะผลกระทบจากพิษโควิด-19 ได้รับเงินเพิ่มเติมช่วยต่อลมหายใจในการดําเนินชีวิตต่อ ถือเป็นของขวัญปีใหม่ที่รัฐบาลมีความห่วงใยมอบให้กับผู้ใช้แรงงาน
นายสุชาติ ชมกลิ่น รัฐมนตรีว่าการกระทรวงแรงงานกล่าวว่า ตามที่กระทรวงแรงงานได้จัดแคมเปญ “แรงงานอุ่นใจ ของขวัญปีใหม่ 2565 กระทรวงแรงงาน” จํานวน 9 ชิ้น ชิ้นหนึ่งเป็นการเพิ่มอัตราการจ่ายเงินสงเคราะห์ลูกจ้าง กรณีโควิด-19 สูงสุด 100 เท่า (1 มีนาคม 2563 – 28 กุมภาพันธ์) ซึ่งเป็นการแก้ไขเพิ่มเติมระเบียบคณะกรรมการกองทุนสงเคราะห์ลูกจ้าง ว่าด้วย การจ่ายเงินสงเคราะห์ อัตราเงินที่จะจ่าย และระยะเวลาการจ่ายกรณีการระบาดของโรคติดเชื้อไวรัสโคโรนา 2019 (Coronavirus Disease (COVID-19)) พ.ศ.2564 โดยปรับเพิ่มอัตราเงินสงเคราะห์ กรณีนายจ้างเลิกจ้างโดยไม่จ่ายค่าชดเชย ใน 3 อัตรา จาก 30 เท่า เป็น 60 เท่า จาก 50 เท่า เป็น 80 เท่า และ จาก 70 เท่า เป็น 100 เท่าของอัตราค่าจ้างขั้นต่ํา ตามเงื่อนไขของอายุงาน และกรณีเงินอื่นนอกจากค่าชดเชย ให้ปรับเงินสงเคราะห์จากอัตราเดิม 60 เท่า เป็น 100 เท่าของอัตราค่าจ้างขั้นต่ํา ซึ่งกระทรวงแรงงานได้เร่งดําเนินการตามข้อห่วงใยและสั่งการของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน จนระเบียบดังกล่าวประกาศในราชกิจจานุเบกษา ซึ่งมีผลใช้บังคับตั้งแต่วันที่ 16 ธันวาคม 2564 ซึ่งลูกจ้างทยอยมายื่นเรื่องใช้สิทธิขอรับเงินสงเคราะห์เพิ่มเติม จากกองทุนสงเคราะห์ลูกจ้าง ซึ่งในวันนี้กรมสวัสดิการและคุ้มครองแรงงานได้อนุมัติเงิน 12,339,260 บาท ให้กับลูกจ้าง บริษัท บริลเลียนท์ อัลไลแอนซ์ ไทย โกลบอล จํากัด ที่ถูกเลิกจ้างและมีสิทธิได้รับเงินดังกล่าวจํานวน 1,388 คน โดยสวัสดิการและคุ้มครองแรงงานจังหวัดสมุทรปราการ ดําเนินการจ่ายเงินสงเคราะห์ให้แก่ลูกจ้างงวดแรก จํานวน 661 คน เป็นเงิน 6,232,081.54 บาท ประมาณคนละ 9,390 บาท ถือได้ว่านี่เป็นอีก 1 ของขวัญปีใหม่ที่กระทรวงแรงงานดําเนินการได้อย่างรวดเร็วมอบให้แก่ผู้ใช้แรงงานที่ต้องเผชิญปัญหาตกงาน และไม่ได้รับค่าชดเชยตามสิทธิ ได้มีกําลังใจต่อสู้ดํารงชีวิตเป็นกําลังสําคัญในการสร้างเศรษฐกิจให้เจริญก้าวหน้าต่อประเทศชาติต่อไป
นายนิยม สองแก้ว อธิบดีกรมสวัสดิการและคุ้มครองแรงงานให้ข้อมูลว่า ตั้งแต่วันที่ระเบียบคณะกรรมการกองทุนสงเคราะห์ลูกจ้าง ฉบับใหม่มีผลใช้บังคับตั้งแต่ วันที่ 16 ธันวาคม 2564 จนถึงวันที่ 23 ธันวาคม 2564 มีลูกจ้างมาใช้สิทธิขอรับเงินสงเคราะห์ จากกองทุนสงเคราะห์ลูกจ้างแล้วทั้ง 2 กรณี จํานวน 2,813 คน เป็นเงิน 23,823,946.17 บาท เป็นกรณีค่าชดเชย จํานวน 1,898 คน เป็นเงิน 19,057,877.92 บาท และกรณีเงินอื่นฯ จํานวน 915 คน เป็นเงิน 4,766,068.25 บาท ซึ่งกรมสวัสดิการและคุ้มครองแรงงานจะเร่งดําเนินการจ่ายเงินให้กับลูกจ้างที่มายื่นใช้สิทธิโดยเร็วทุกรายทันในเทศกาลปีใหม่นี้อย่างแน่นอน
ด้านลูกจ้างที่ได้รับเงินสงเคราะห์เพิ่มในวันนี้ได้กล่าวขอบคุณนายกรัฐมนตรีฯ รวมทั้งรัฐมนตรีว่าการกระทรวงแรงงานที่ผลักดันให้ได้รับเงินดังกล่าว ซึ่งช่วยต่อลมหายใจที่จะได้ดําเนินชีวิตต่อ เงินที่ได้รับในวันนี้เป็นเงินค่ารถที่จะได้เดินทางกลับบ้านถือเป็นของขวัญปีใหม่ที่รัฐบาลมีความห่วงใยมอบให้กับผู้ใช้แรงงาน
รัฐบาลไทย-ข่าวทำเนียบรัฐบาล-รฟม. นำทีมลงพื้นที่ โครงการระบบขนส่งมวลชนจังหวัดภูเก็ต ระยะที่ 1
วันศุกร์ที่ 17 มิถุนายน 2565
รฟม. นําทีมลงพื้นที่ โครงการระบบขนส่งมวลชนจังหวัดภูเก็ต ระยะที่ 1
ประชาสัมพันธ์และสํารวจความคิดเห็นของประชาชนเกี่ยวกับอัตราค่าโดยสารและการขยายแนวเส้นทาง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม นําทีมลงพื้นที่จังหวัดภูเก็ตเพื่อประชาสัมพันธ์และสํารวจความคิดเห็นของประชาชนเกี่ยวกับอัตราค่าโดยสารและการขยายแนวเส้นทางโครงการระบบขนส่งมวลชนจังหวัดภูเก็ต ระยะที่ 1 ช่วงท่าอากาศยานนานาชาติภูเก็ต - ห้าแยกฉลอง ไปยังท่าฉัตรไชย อย่างต่อเนื่องตั้งแต่วันที่ 15 มิถุนายน 2565 เป็นต้นมา โดยได้แบ่งเจ้าหน้าที่ออกเป็น จํานวน 8 ทีม เพื่อลงพื้นที่เก็บแบบสอบถามในพื้นที่อําเภอเมืองจังหวัดภูเก็ต ณ หน่วยงานภาครัฐและเอกชนต่าง ๆ ได้แก่ สถานศึกษา โรงพยาบาล สถานีขนส่ง ที่ว่าการอําเภอ ศาลากลาง สํานักงานเทศบาล หอการค้า สถานีตํารวจ ตลอดจนการลงพื้นที่ในชุมชนต่างๆ ในระดับตําบล เพื่อให้สามารถเข้าถึงประชาชนได้อย่างใกล้ชิดมากที่สุด โดยได้รับการตอบรับจากประชาชนเป็นอย่างดี ซึ่งการลงพื้นที่ดังกล่าวจะมีขึ้นอย่างต่อเนื่องไปจนถึงวันที่ 21 มิถุนายน 2565 และจะนําผลการสํารวจความคิดเห็น ครั้งนี้ไปใช้เป็นแนวทางในการดําเนินโครงการระบบขนส่งมวลชนจังหวัดภูเก็ต ระยะที่ 1 ให้มีความเหมาะสมและสอดคล้องกับความคิดเห็นของประชาชนในจังหวัดภูเก็ต โดยหากมีการขยายเส้นทางไปยังท่าฉัตรไชยแล้ว รฟม. จะดําเนินการตามระเบียบสํานักนายกรัฐมนตรีว่าด้วยการรับฟังความคิดเห็นของประชาชน ก่อนนําเสนอขออนุมัติดําเนินโครงการตามขั้นตอนต่อไป
ทั้งนี้ ประชาชนที่มีภูมิลําเนาหรือพํานักอาศัยในจังหวัดภูเก็ต สามารถร่วมตอบแบบสอบถามแสดงความคิดเห็นเกี่ยวกับโครงการระบบขนส่งมวลชนจังหวัดภูเก็ต ได้ที่ https://www.mrta.co.th/phuket-form/index.html หรือสแกน QR CODE ได้ตั้งแต่วันนี้ - 24 มิถุนายน 2565 หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-PM pleased with implementation of Vaccinated Travel Lane between Thailand and Malaysia
วันอังคารที่ 8 มีนาคม 2565
PM pleased with implementation of Vaccinated Travel Lane between Thailand and Malaysia
PM pleased with implementation of Vaccinated Travel Lane between Thailand and Malaysia
March 8, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the launch of Vaccinated Travel Lane (VTL) between Thailand and Malaysia from March 15, 2022 onward.
Concerned agencies of the two countries are now discussing in detail related procedure and protocol to waive quarantine for fully vaccinated Thai travelers. Air VTL would also be implemented between Kuala Lumpur and Bangkok (6 flights/day), and between Kuala Lumpur and Phuket (4 flights/day). Additional VTL flights will be subject to the joint agreement between the two countries.
According to the Government Spokesperson, Malaysia’s arrangement with Thailand would be along the line with the country’s air VTL arrangement with Singapore, under which fully vaccinated travelers are allowed to enter Malaysia without quarantine pending that they conduct an RT-PCR test no more than 2 days before departure and another test upon their arrival.
The Government Spokesperson added that the travel bubble agreement demonstrates tangible success of the bilateral meeting between the Prime Minister and Malaysian Prime Minister Dato' Sri Ismail Sabri bin Yaakob during the latter’s official visit to Thailand on February 25, 2022. The implementation of the Vaccinated Travel Lane is part of the two countries’ cooperation to reopen common border in a bid to promote border economic recovery from the impact of the COVID-19 pandemic, especially trade and investment, and tourism.
รัฐบาลไทย-ข่าวทำเนียบรัฐบาล-ธ.ก.ส. จัดสินเชื่อองค์กรปกครองส่วนท้องถิ่น กระตุ้นเศรษฐกิจ
วันจันทร์ที่ 27 กันยายน 2564
ธ.ก.ส. จัดสินเชื่อองค์กรปกครองส่วนท้องถิ่น กระตุ้นเศรษฐกิจ
ธ.ก.ส.หนุนองค์กรปกครองส่วนท้องถิ่นร่วมฟื้นเศรษฐกิจ จัดสินเชื่อวงเงิน 10,000 ลบ. อัตราดอกเบี้ย MLR –2.25% ต่อปี  ให้ อบจ. อบต. เทศบาล เมืองพัทยาและกทม. ไปลงทุนโครงสร้างพื้นฐานและโครงการพัฒนาต่างๆ  เพื่อกระตุ้นให้เกิดเงินทุนหมุนเวียน
ธ.ก.ส. หนุนองค์กรปกครองส่วนท้องถิ่นร่วมฟื้นเศรษฐกิจ จัดสินเชื่อวงเงิน 10,000 ล้านบาท อัตราดอกเบี้ย MLR – 2.25% ต่อปี ให้ อบจ. อบต. เทศบาล เมืองพัทยาและ กทม. ไปลงทุนโครงสร้างพื้นฐานและโครงการพัฒนาต่างๆ เพื่อกระตุ้นให้เกิดเงินทุนหมุนเวียน สร้างโอกาสในการประกอบอาชีพและรายได้ให้กับประชาชนในพื้นที่ และหนุนแรงงานคืนถิ่นให้มีอาชีพเลี้ยงตนเองได้ สนใจติดต่อสอบถามได้ที่ ธ.ก.ส. ทุกสาขาทั่วประเทศ
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัส COVID-19 ที่ส่งผลกระทบต่อระบบเศรษฐกิจและสังคมในวงกว้าง ประกอบกับการคาดการณ์แนวโน้มอัตราการเติบโตของ GDP ภายในประเทศที่ลดต่ําลง อันเนื่องจากการลงทุนในภาคเอกชนชะลอตัว ดังนั้น เพื่อให้องค์กรภาครัฐทั่วประเทศ ซึ่งมีบทบาทในการดูแลประชาชน ได้เข้ามามีส่วนร่วมในการกระตุ้นเศรษฐกิจ ช่วยสร้างโอกาสในการประกอบอาชีพและรายได้ให้กับประชาชนในพื้นที่ รวมถึงลดปัญหาการว่างงานโดยเฉพาะอย่างยิ่งแรงงานคืนถิ่น ให้มีอาชีพเลี้ยงตนเองได้และยังเป็นการป้องกันปัญหาทางสังคม ธ.ก.ส. จึงได้จัดทําโครงการสนับสนุนสินเชื่อแก่องค์กรปกครองส่วนท้องถิ่นเพื่อกระตุ้นเศรษฐกิจฐานราก วงเงินรวม 10,000 ล้านบาท เพื่อนําไปลงทุนด้านโครงสร้างพื้นฐาน และโครงการพัฒนาต่าง ๆ อัตราดอกเบี้ย MLR – ไม่เกิน 2.25% ต่อปี (ปัจจุบัน MLR เท่ากับ ร้อยละ 4.875 ต่อปี) ทั้งนี้ เงื่อนไขอื่น ๆ ตามที่ธนาคารกําหนด
สําหรับคุณสมบัติผู้เข้าร่วมโครงการ ได้แก่ องค์กรปกครองส่วนท้องถิ่น (อปท.) ในสังกัดกระทรวงมหาดไทย ประกอบด้วย องค์การบริหารส่วนจังหวัด เทศบาล องค์การบริหารส่วนตําบลเมืองพัทยา และกรุงเทพมหานคร โดยนําสินเชื่อดังกล่าวไปใช้เป็นค่าใช้จ่ายหมุนเวียนหรือค่าลงทุน อาทิ การสร้างโรงงานผลิตปุ๋ยหรืออาหารสัตว์ โรงสีข้าวชุมชน ตลาดจําหน่ายสินค้า การส่งเสริมพัฒนากลุ่มอาชีพต่าง ๆ ปรับปรุงพัฒนาสถานที่ท่องเที่ยวของชุมชน การศึกษา อบรม สัมมนา ดูงานหรือฝึกงานในด้านการส่งเสริมอาชีพ หรือเพื่อการศึกษาของบุคคลในครอบครัวของประชาชนในพื้นที่ การสร้างสนามกีฬา สวนสาธารณะ ศูนย์การแพทย์ชุมชน การเสริมสร้างการเข้าถึงระบบสาธารณสุขขั้นพื้นฐาน รวมไปถึงความต้องการทางด้านการแพทย์ การจัดหาเวชภัณฑ์และอุปกรณ์ทางการแพทย์ที่จําเป็น เป็นต้น
ทั้งนี้ อปท. จะต้องดําเนินการตามระเบียบและกฎหมายที่เกี่ยวข้อง อีกทั้งโครงการที่เสนอขอรับการสนับสนุนสินเชื่อต้องได้รับความเห็นชอบจากสภา อปท. และมีการตั้งงบประมาณเพื่อชําระหนี้คืนแก่ธนาคาร วงเงินกู้ขึ้นอยู่กับความจําเป็นในการใช้เงินกู้ โดยวิเคราะห์จากแผนการดําเนินงาน งบการเงิน ระดับขีดความสามารถในการก่อหนี้ของ อปท. แต่ละแห่ง ซึ่งกําหนดจากความสามารถในการจัดเก็บรายได้ และรายได้จากงบประมาณที่ได้รับการจัดสรรจากส่วนกลาง ในส่วนของการชําระคืน กรณีเป็นทุนหมุนเวียนหรือเป็นค่าใช้จ่าย ชําระคืนไม่เกิน 12 เดือน กรณีพิเศษ ไม่เกิน 18 เดือน กรณีเป็นค่าลงทุน ชําระคืนรายงวด ไม่เกิน 10 ปี (ตามระเบียบและหลักเกณฑ์ของกระทรวงมหาดไทย เรื่องการจัดทํางบประมาณรายจ่ายผูกพันของ อปท.) ทั้งนี้ อปท. ที่มีความสนใจและต้องการขอรับการสนับสนุนสินเชื่อตามโครงการดังกล่าว สามารถติดต่อสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-โฆษกรัฐบาลเผยความคืบหน้ามาตรการช่วยเหลือทางการเงินผู้ประกอบการและประชาชน
วันอาทิตย์ที่ 15 สิงหาคม 2564
โฆษกรัฐบาลเผยความคืบหน้ามาตรการช่วยเหลือทางการเงินผู้ประกอบการและประชาชน
โฆษกรัฐบาลเผยความคืบหน้ามาตรการช่วยเหลือทางการเงินผู้ประกอบการและประชาชน
วันนี้ 15 ส.ค. 64 นายอนุชา บูรพชัยศรี โฆษกประจําสํานักนายกรัฐมนตรี เผยความคืบหน้ามาตรการช่วยเหลือทางการเงินผู้ประกอบการและประชาชน โดยเมื่อ 9 สิงหาคม 64  ธนาคารแห่งประเทศไทยรายงาน มาตรการทางการเงิน ช่วยเหลือฟื้นฟูผู้ประกอบธุรกิจ ในโครงการสินเชื่อฟื้นฟู วงเงิน 250,000 บาทได้รับอนุมัติแล้วจํานวน  89,444 ล้านบาท มีผู้ได้รับความช่วยเหลือ 29,365 ราย  โดยมีวงเงินเฉลี่ยอยู่ที่ประมาณ 3 ล้านบาทต่อราย ขณะที่ โครงการ “พักทรัพย์ พักหนี้”  วงเงินรวมของ 100,000 ล้านบาท มีมูลค่าสินทรัพย์ที่รับโอน  8,991 ล้านบาท  จํานวนผู้ได้รับความช่วยเหลือ 50 ราย  ซึ่งทั้งสองโครงการเป็นมาตรการที่รัฐบาลตอบสนองต่อภาคเอกชน ให้สามารถเข้าถึงเงินสินเชื่อได้มากขึ้น เสริมสภาพคล่องและการลงทุน สนับสนุนวงเงินในการดูแลสินทรัพย์ให้ภาคธุรกิจโรงแรมและธุรกิจบริการที่เกี่ยวข้องที่ได้รับผลกระทบจากโควิด-19 อย่างรุนแรงยังสามารถกลับมาทําธุรกิจตามปกติ หลังจําเป็นต้องหยุดดําเนินกิจการชั่วคราว ตามมติคณะรัฐมนตรี 23 มีนาคม 2564 ให้ความช่วยเหลือฟื้นฟูผู้ประกอบธุรกิจ ที่ได้รับผลกระทบจากการระบาดของโรคติดเชื้อไวรัสโคโรนา 2019 (โควิด-19)
ในส่วน “สินเชื่อ สู้ภัย COVID–19”  ของ ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.)  ที่เปิดผู้มีรายได้ประจํา ผู้ประกอบอาชีพอิสระ เกษตรกรรายย่อยหรือลูกจ้างภาคการเกษตรที่ได้ผลกระทบจาก COVID-19สามารถยื่นขอกู้วงเงินไม่เกิน 10,000 บาท/ราย โดยไม่ต้องมีหลักประกันนั้น ธนาคารออมสิน รายงาน ณ 31 กรกฎาคม 64  มียอดปล่อยสินเชื่อสู้ภัยโควิด -19 กว่า 700,000 ราย  วงเงินสินเชื่อ  7,000 ล้านบาท  ขณะที่ ธ.ก.ส. รายงานยอดจ่ายสินเชื่อ ณ วันที่ 9 สิงหาคม 2564 จํานวนเงิน 111.87 ล้านบาท  โดยจํานวนผู้กู้ 11,248 ราย  ทั้งนี้ ประชาชนทั่วไปและเกษตกรยังสามารถยื่นขอสินเชื่อได้จนถึงธันวาคม 2564
“จากสถานการณ์โควิด-19 ที่มีประชาชนและผู้ประกอบการธุรกิจภาคเอกชนได้รับผลกระทบเป็นจํานวนมากนั้น พลเอก ประยุทธ์ จันทร์โอชา นายกรัฐมนตรี เข้าใจถึงความเดือดร้อน และได้หารือร่วมกับทีมเศรษฐกิจมาอย่างต่อเนื่อง เพื่อพิจารณาความช่วยเหลือช่วยผู้ประกอบการและประชาชนรายกลุ่มทั้งในระยะปานกลางและระยะยาว หลังจากมาตรการเยียวยาช่วงล็อกดาวน์สิ้นสุดลง” นายอนุชา ฯ กล่าว//...
รัฐบาลไทย-ข่าวทำเนียบรัฐบาล-ครม. เคาะ 31,600 ล้าน ให้ สปสช. เป็นค่าบริการด้านสาธารณสุขโรคโควิด-19
วันศุกร์ที่ 31 ธันวาคม 2564
ครม. เคาะ 31,600 ล้าน ให้ สปสช. เป็นค่าบริการด้านสาธารณสุขโรคโควิด-19
.....
ที่ประชุม ครม. (28 ธ.ค.) เห็นชอบอนุมัติกรอบวงเงิน 31,662.9175 ล้านบาท สําหรับโครงการบริการด้านสาธารณสุข ภายใต้ระบบหลักประกันสุขภาพ ปี 2565 ของสํานักงานหลักประกันสุขภาพแห่งชาติ (สปสช.) เพื่อเป็นค่าใช้จ่ายให้กับสถานพยาบาลที่ให้บริการสาธารณสุขโรคโควิด-19 สําหรับประชาชนทั่วไป ทั้งการตรวจคัดกรอง รักษาพยาบาล ดูแลผู้ติดเชื้อที่บ้าน (Home Isolation: HI) การให้บริการวิกฤตฉุกเฉิน หรือ UCEP COVID-19 และหน่วยให้บริการฉีดวัคซีนโควิด-19 ตามนโยบายของรัฐบาล
.
พร้อมมอบหมายให้ สปสช. และกรมสนับสนุนบริการสุขภาพ ปรับหลักเกณฑ์ค่ารักษาพยาบาลผู้ป่วยโควิด -19 ให้สอดคล้องกับสถานการณ์และป้องกันการระบาดของโรค ทั้งจํานวนประชาชนที่ได้รับวัคซีน เพื่อช่วยให้ประเทศไทยเข้าสู่สภาวะปกติ สามารถดําเนินกิจกรรมกิจการทางด้านเศรษฐกิจและสังคมได้อย่างรวดเร็วขึ้น ศักยภาพสถานบริการของรัฐเพิ่มขึ้น จากผลของการติดเชื้อลดลง โดยคํานึงถึงการใช้จ่ายงบประมาณอย่างคุ้มค่าสูงสุด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ เยี่ยมชมนิทรรศการสำนักนายกฯ กับนวัตกรรมเพื่อการปฏิบัติราชการในยุคโควิด-19 ปรากฏผลการดำเนินงานแก้ไขปัญหาเรื่องร้องทุกข์ให้ประชาชนได้ 97%
วันอังคารที่ 28 มิถุนายน 2565
นายกฯ เยี่ยมชมนิทรรศการสํานักนายกฯ กับนวัตกรรมเพื่อการปฏิบัติราชการในยุคโควิด-19 ปรากฏผลการดําเนินงานแก้ไขปัญหาเรื่องร้องทุกข์ให้ประชาชนได้ 97%
นายกฯ เยี่ยมชมนิทรรศการสํานักนายกฯ กับนวัตกรรมเพื่อการปฏิบัติราชการในยุคโควิด-19 ปรากฏผลการดําเนินงานแก้ไขปัญหาเรื่องร้องทุกข์ให้ประชาชนได้ 97% ย้ํารัฐบาลมุ่งเน้นนําเทคโนโลยีสมัยใหม่ประยุกต์ใช้ในระบบราชการ ให้ประชาชนได้ประโยชน์ครอบคลุมทุกมิติ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (28 มิ.ย. 2565) เวลา 8.45 น. ก่อนการประชุมคณะรัฐมนตรี ณ ตึกสันติไมตรี ทําเนียบรัฐบาล นายธีรภัทร ประยูรสิทธิ ปลัดสํานักนายกรัฐมนตรี นําคณะผู้บริหารเข้าพบ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เพื่อประชาสัมพันธ์ผลการดําเนินงานพัฒนาระบบราชการของสํานักงานปลัดสํานักนายกรัฐมนตรี ในงานนิทรรศการเนื่องในโอกาสคล้ายวันสถาปนาสํานักนายกรัฐมนตรี ครบรอบปีที่ 90 ในหัวข้อ “สํานักนายกรัฐมนตรีกับนวัตกรรมเพื่อการปฏิบัติราชการในยุคโควิด-19” โดยมีนายดิสทัต โหตระกิตย์ เลขาธิการนายกรัฐมนตรี เข้าร่วมด้วย
นายกรัฐมนตรีเยี่ยมชมผลการดําเนินงานพัฒนาระบบราชการของสํานักงานปลัดสํานักนายกรัฐมนตรี อาทิ ตู้ ป.ณ. 1111 ให้บริการรับเรื่องร้องทุกข์จากประชาชนทางจดหมายโดยไม่ต้องติดแสตมป์ สายด่วนของรัฐบาล หมายเลข 1111 ให้บริการ 24 ชั่วโมง แอปพลิเคชัน PSC 1111 รับเรื่องร้องทุกข์ผ่านทางโทรศัพท์เคลื่อนที่ จุดบริการประชาชน 1111 โดยผลการดําเนินการเรื่องร้องทุกข์ในปีงบประมาณ พ.ศ. 2565 (ตั้งแต่วันที่ 1 ตุลาคม 2564 ถึง 27 มิถุนายน 2565) มีผลการดําเนินงานแก้ไขปัญหาในภาพรวมให้กับประชาชนได้ถึง 97% ซึ่งนายกรัฐมนตรีได้แนะให้หน่วยงานดําเนินงานตามนโยบายของรัฐบาล ที่สนับสนุนส่งเสริมการให้บริการประชาชนด้วยการประยุกต์ใช้เทคโนโลยี เพื่อเข้าสู่การเป็นภาครัฐดิจิทัล สามารถให้บริการประชาชนได้อย่างเต็มรูปแบบ มีประสิทธิภาพ โดยรัฐบาลมีนโยบายที่มุ่งเน้นการนําเทคโนโลยีสมัยใหม่มาประยุกต์ใช้ในระบบราชการ เพื่อให้การทํางานมีประสิทธิภาพ สะดวกรวดเร็ว ประชาชนได้รับประโยชน์อย่างครอบคลุมทุกมิติ
ทั้งนี้ การจัดนิทรรศการเนื่องในโอกาสคล้ายวันสถาปนาสํานักนายกรัฐมนตรี ครบรอบปีที่ 90 ประกอบด้วย นิทรรศการประดับเข็มที่ระลึกตราสัญลักษณ์พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 โดยสํานักงานปลัดสํานักนายกรัฐมนตรีได้จัดทําเข็มที่ระลึกตราสัญลักษณ์พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 เพื่อจําหน่ายให้แก่ประชาชนทั่วไป ราคาเข็มละ 199 บาท นิทรรศการ “การพัฒนาระบบการจัดการเรื่องราวร้องทุกข์” ของศูนย์บริการประชาชน (ศบช.) และนิทรรศการ “พัฒนาระบบราชการ เพื่อชีวิตที่ดีของประชาชน” โดยมีการนําเสนอพัฒนาการการเปลี่ยนแปลงระบบราชการในช่วง 5 ปี ของแผนปฏิรูปประเทศ (พ.ศ. 2561 - 2565) เป็นการยกระดับการให้บริการ โดยนําเทคโนโลยีมาใช้เพื่อให้เกิดการปรับปรุงงาน จนเป็นที่ประจักษ์
..........................
รัฐบาลไทย-ข่าวทำเนียบรัฐบาล-นายกรัฐมนตรีกำชับทุกหน่วยงานเตรียมความพร้อมระบบรองรับมาตรการการคัดกรองและติดตามผู้เดินทางเข้าประเทศ
วันพฤหัสบดีที่ 23 ธันวาคม 2564
นายกรัฐมนตรีกําชับทุกหน่วยงานเตรียมความพร้อมระบบรองรับมาตรการการคัดกรองและติดตามผู้เดินทางเข้าประเทศ
นายกรัฐมนตรีกําชับทุกหน่วยงานเตรียมความพร้อมระบบรองรับมาตรการการคัดกรองและติดตามผู้เดินทางเข้าประเทศที่เข้มงวดขึ้น พร้อมรับทราบผู้ประกอบการสะท้อนปัญหานักท่องเที่ยวบางส่วนไม่สามารถดาวน์โหลดแอปพลิเคชั่นหมอชนะมอบหน่วยงานเร่งแก้ไข
วันที่ 23 ธ.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลโดยศูนย์บริหารสถานการณ์โควิด-19 (ศบค.) ได้ปรับมาตรการเข้าราชอาณาจักรชั่วคราว หลังมีการแพร่ระบาดของโรคโควิด-19 สายพันธุ์โอมิครอนในหลายประเทศ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายให้หน่วยงานที่เกี่ยวข้องทั้งด้านสาธารณสุข คมนาคม การท่องเที่ยว การต่างประเทศ เร่งชี้แจงแนวทางดําเนินการของรัฐบาลให้ภาคธุรกิจเอกชน นักท่องเที่ยวทั้งในและต่างประเทศให้เกิดความเข้าใจแนวทางการควบคุมโรคของประเทศไทย
ทั้งนี้ นายกรัฐมนตรีได้กําชับให้ทุกหน่วยงานเตรียมระบบงาน ให้มีความพร้อมรับกับมาตรการที่จะเข้มงวดขึ้น โดยเฉพาะในส่วนของการคัดกรองและติดตามผู้ที่ได้รับอนุมัติให้เดินทางเข้าประเทศไทย เช่นกลุ่มที่เข้าประเทศรูปแบบ Test&Go จํานวน 2 แสนคน รวมถึงกลุ่มที่เข้าประเทศด้วยรูปแบบภูเก็ตแซนด์บ็อกซ์ที่ยังเปิดให้เข้าตามปกติ
น.ส.ไตรศุลี กล่าวว่า นายกรัฐมนตรีได้รับทราบถึงประเด็นปัญหาเรื่องของระบบติดตามนักท่องเที่ยว ที่ผู้ประกอบการโรงแรมได้สะท้อนระหว่างการประชุมชี้แจงของการท่องเที่ยวแห่งประเทศไทย(ททท.) เมื่อวันที่ 22 ธ.ค. 64 ที่ผ่านมา ว่าขณะนี้มีนักท่องเที่ยวบางส่วนที่ไม่สามารถดาวน์โหลดแอปพลิเคชั่นหมอชนะได้ เนื่องจากมีปัญหาทางเทคนิคระหว่างระบบของหมอชนะกับระบบไทยแลนด์พาส ซึ่งในส่วนนี้นายกรัฐมนตรีได้กําชับหน่วยงานที่ดูแลด้านระบบให้ร่วมกันแก้ไขปัญหานี้ หรือหาแนวทางรองรับให้เร็วที่สุด เพื่ออํานวยความสะดวกให้กับนักท่องเที่ยวและประสิทธิภาพในการติดตามผู้เดินทางเข้าประเทศต่อไป
“นายกรัฐมนตรีขอบคุณผู้ประกอบการภาคการท่องเที่ยวที่เข้าใจในสถานการณ์ ให้ความร่วมมือกับภาครัฐในการดําเนินมาตรการที่เข้มงวด ส่วนประเด็นปัญหาที่ภาคเอกชนได้สะท้อนทั้งในเรื่องระบบแอปพลิเคชั่นเพื่อติดตามผู้เดินทางเข้าประเทศและเรื่องอื่นๆ นายกรัฐมนตรีได้กําชับให้หน่วยงานที่รับผิดชอบเร่งแก้ไขต่อไป” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-กองทัพอากาศ ชี้แจงข้อสงสัยโครงการจัดหายุทโธปกรณ์ของกองทัพอากาศ
วันอังคารที่ 28 กันยายน 2564
กองทัพอากาศ ชี้แจงข้อสงสัยโครงการจัดหายุทโธปกรณ์ของกองทัพอากาศ
โฆษกกองทัพอากาศ ยืนยันการจัดหายุทโธปกรณ์ของกองทัพอากาศทุกโครงการ ดําเนินการตามที่กฎหมายกําหนด โดยคํานึงถึงผลประโยชน์ของชาติและกองทัพอากาศเป็นสําคัญ
วันที่ 28 กันยายน 2564 พลอากาศโท ฐานัตถ์ จันทร์อําไพ โฆษกกองทัพอากาศ ตามที่มีการนําเสนอข่าวและตั้งข้อสังเกตเกี่ยวกับการจัดหายุทโธปกรณ์ของกองทัพอากาศ จํานวน 2 โครงการ คือ 1) โครงการจัดซื้อระบบการป้องกันภัยทางอากาศระยะใกล้ พร้อมติดตั้ง และการฝึกอบรม (GBAD) และ 2) โครงการจัดซื้อดาวเทียม Micro Satellite พร้อมสถานีควบคุมภาคพื้น การฝึกอบรม อะไหล่ และอุปกรณ์อื่นๆ ที่เกี่ยวข้อง นั้น
กองทัพอากาศ ได้ดําเนินโครงการจัดซื้อระบบการป้องกันภัยทางอากาศระยะใกล้ พร้อมติดตั้ง และการฝึกอบรม (GBAD) จํานวน 1 ระบบ เพื่อพัฒนาการป้องกันฐานที่ตั้งทางทหารของกองทัพอากาศ โดยเฉพาะฐานบินปฏิบัติการที่เป็นจุดยุทธศาสตร์ที่สําคัญ ซึ่งระบบในปัจจุบันมีกําหนดหมดอายุการใช้งานในปี 2564 โดยกองทัพอากาศได้ดําเนินการจัดหาระบบทดแทน พร้อมทั้งพัฒนาขีดความสามารถให้สามารถปฏิบัติภารกิจป้องกันฐานที่ตั้งทางทหารและป้องกันภัยทางอากาศ ตามที่ระบุไว้ในสมุดปกขาวกองทัพอากาศ พ.ศ.2563 โดยโครงการดังกล่าวมีการตั้งข้อสังเกตใน 2 ประเด็น คือ
ประเด็นแรก กล่าวอ้างว่ากองทัพอากาศพยายามรวบรัดโครงการให้จบก่อนสิ้นเดือนกันยายน 2564 ข้อเท็จจริงคือ โครงการนี้ยังอยู่ในระหว่างกระบวนการจัดซื้อจัดจ้าง ซึ่งเป็นไปตามกรอบระยะเวลาและขั้นตอนที่กฎหมายกําหนด ไม่มีการรวบรัดโครงการตามที่มีผู้ตั้งข้อสังเกตแต่อย่างใด
ประเด็นที่สอง กล่าวอ้างว่ามีการเปลี่ยนวิธีการประกวดราคา จากเดิมที่ใช้การคัดเลือก มาเป็นวิธีการเจาะจงเพียงบริษัทเดียว ซึ่งอาจเข้าข่ายขัด พ.ร.บ.จัดซื้อจัดจ้างภาครัฐฯ และ พ.ร.บ.ว่าด้วยความผิดเกี่ยวกับการเสนอราคาต่อหน่วยงานภาครัฐนั้น ข้อเท็จจริงคือ การเปลี่ยนวิธีประกวดราคาจากการคัดเลือกเป็นวิธีการเจาะจง สามารถดําเนินการได้ตาม พ.ร.บ.การจัดซื้อจัดจ้างและการบริหารพัสดุภาครัฐ พ.ศ.2560 ข้อ 56
สําหรับโครงการจัดซื้อดาวเทียม Micro Satellite พร้อมสถานีควบคุมภาคพื้น การฝึกอบรม อะไหล่ และอุปกรณ์อื่นๆ ที่เกี่ยวข้อง กองทัพอากาศ ได้ดําเนินโครงการโดยมีวัตถุประสงค์เพื่อเสริมขีดความสามารถในการปฏิบัติภารกิจการลาดตระเวนและเฝ้าตรวจทางอวกาศ เพื่อรักษาผลประโยชน์ของชาติในอวกาศ โดยโครงการนี้ มีการตั้งข้อสังเกตเกี่ยวกับการแก้ไขเปลี่ยนแปลง TOR และหลักเกณฑ์การพิจารณาทําให้กองทัพอากาศเสียประโยชน์ ซึ่งข้อเท็จจริงคือ กองทัพอากาศได้ดําเนินการแก้ไขเปลี่ยนแปลง TOR และหลักเกณฑ์การพิจารณา ให้เป็นไปตามหนังสือของคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลาง ที่ กค (กวจ) 0405.2/ว 198 ลง 8 เมษายน 2564 เรื่อง แนวทางการปฏิบัติในการจัดทําร่างขอบเขตงาน กรณีหน่วยงานของรัฐกําหนดเกณฑ์การพิจารณาโดยใช้เกณฑ์ราคาประกอบเกณฑ์อื่น ทั้งนี้ กองทัพอากาศขอยืนยันว่า การจัดหายุทโธปกรณ์ของกองทัพอากาศทุกโครงการ ดําเนินการตามที่กฎหมายกําหนด โดยคํานึงถึงผลประโยชน์ของชาติและกองทัพอากาศเป็นสําคัญ
รัฐบาลไทย-ข่าวทำเนียบรัฐบาล-รฟม. มอบทุนการศึกษา “รฟม. เพื่อเยาวชน” ประจำปี 2565
วันศุกร์ที่ 26 สิงหาคม 2565
รฟม. มอบทุนการศึกษา “รฟม. เพื่อเยาวชน” ประจําปี 2565
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมได้จัดกิจกรรมมอบทุนการศึกษา “รฟม. เพื่อเยาวชน” ประจําปี 2565 เพื่อเป็นการสนับสนุนทุนการศึกษาให้แก่นักเรียนในโรงเรียนตามแนวสายทางโครงการรถไฟฟ้าที่มีผลการเรียนดี มีความประพฤติเรียบร้อย และขาดแคลนทุนทรัพย์ เนื่องในโอกาสวันคล้ายวันก่อตั้ง การรถไฟฟ้าขนส่งมวลชนแห่งประเทศไทย (รฟม.) ครบรอบ 30 ปี ในวันที่ 21 สิงหาคม 2565
โดยมี นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย เป็นประธานการมอบทุนการศึกษาให้แก่นักเรียนจากโรงเรียนตามแนวสายทางรถไฟฟ้ามหานคร สายเฉลิมรัชมงคล จํานวน 3 โรงเรียน ได้แก่ โรงเรียนวัดดิสานุการาม โรงเรียนวัดคณิกาผล และโรงเรียนวัดประดู่ฉิมพลี สายทางรถไฟฟ้ามหานคร สายฉลองรัชธรรม จํานวน 3 โรงเรียน ได้แก่ โรงเรียนวัดทองสุทธาราม โรงเรียนชุมชนวัดไทรม้า และโรงเรียนวัดโมลี (นันทวิมล) และสายทางโครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) จํานวน 2 โรงเรียน ได้แก่ โรงเรียนวัดแสนสุข และโรงเรียนวัดพิชัย ทั้งนี้ รฟม. ได้กิจกรรมดังกล่าวต่อเนื่องเป็นประจําทุกปี เพื่อเป็นการดูแลชุมชนและสังคม ตลอดจนส่งเสริมการศึกษาของเยาวชน ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-แจ้งเตือนนายจ้าง SMEs ส่งข้อมูลเงินสมทบภายใน 15 ธ.ค. 64 รับเงินอุดหนุนจ้างงานในธุรกิจ
วันพฤหัสบดีที่ 16 ธันวาคม 2564
แจ้งเตือนนายจ้าง SMEs ส่งข้อมูลเงินสมทบภายใน 15 ธ.ค. 64 รับเงินอุดหนุนจ้างงานในธุรกิจ
.....
กระทรวงแรงงาน ย้ําเตือนสถานประกอบการ SMEs ที่ลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs เฟสที่ 1 เร่งตรวจสอบการนําส่งข้อมูลเงินสมทบผ่านระบบ e-Service ของสํานักงานประกันสังคม ซึ่งยังไม่นําส่งข้อมูลเงินสมทบฯ ถึง 62,891 ราย คิดเป็นร้อยละ 39.07 ขอให้เร่งดําเนินการให้แล้วเสร็จ ภายใน 15 ธ.ค. 64 เพื่อให้ได้รับเงินอุดหนุนงวดเดือนธันวาคม
.
สําหรับนายจ้างภาคเอกชนที่ต้องการลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs เฟส 2 สามารถลงทะเบียนผ่านระบบออนไลน์ที่เว็บไซต์ ส่งเสริมการจ้างงานเอสเอ็มอี.doe.go.th ได้จนถึงวันที่ 20 ธ.ค. 64
.
คุณสมบัติเป็นนายจ้างภาคเอกชนที่อยู่ในระบบประกันสังคม ที่มีลูกจ้างรวมทุกสาขาไม่เกิน 200 คน ณ วันที่ 16 ต.ค. 64 และยังไม่ได้ลงทะเบียนร่วมโครงการในระยะแรก โดยจะได้รับเงินอุดหนุนจากรัฐบาลในอัตรา 3,000 บาทต่อลูกจ้างสัญชาติไทยที่มี เป็นระยะเวลา 2 เดือน คือ เดือน ธ.ค. 64 และเดือนม.ค. 65 หลังจากสมัครร่วมโครงการแล้วจะต้องสมัครใช้งานระบบ e-Service และนําส่งข้อมูลเงินสมทบภายในวันที่ 15 ของเดือน
.
นายจ้างที่ไม่สามารถลงทะเบียนร่วมโครงการฯ ผ่านระบบออนไลน์ สามารถนําเอกสารการสมัครติดต่อได้ที่สํานักงานจัดหางานจังหวัดทุกจังหวัดและสํานักงานจัดหางานกรุงเทพมหานครพื้นที่ 1 – 10 หรือสอบถามข้อมูลเพิ่มเติมได้ที่ สายด่วนกระทรวงแรงงาน โทร. 1506 กด 2 หรือสายด่วนกรมการจัดหางาน โทร. 1694
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สคส.จัดระดมความคิดเห็นครั้ง 1 ต่อ (ร่าง) แผนปฏิบัติการ ระยะ 5 ปี
วันพุธที่ 3 พฤศจิกายน 2564
สคส.จัดระดมความคิดเห็นครั้ง 1 ต่อ (ร่าง) แผนปฏิบัติการ ระยะ 5 ปี
สคส.จัดระดมความคิดเห็นครั้ง 1 ต่อ (ร่าง) แผนปฏิบัติการ ระยะ 5 ปี
เมื่อวันที่ 3 พฤศจิกายน 2564 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมรับฟังการนําเสนอร่างแผนปฏิบัติการ ระยะ 5 ปี ของสํานักงานคณะกรรมการคุ้มครองข้อมูลส่วนบุคคล (สคส.) โดยมีนายภุชพงค์ โนดไธสง ในฐานะ เลขาธิการคณะกรรมการดิจิทัลเพื่อเศรษฐกิจและสังคมแห่งชาติ ร่วมการประชุม ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม โดยการประชุมในครั้งนี้ เป็นการระดมความเห็นจากผู้เชี่ยวชาญ ซึ่งจะนําข้อคิดเห็น /ข้อเสนอแนะ มาเป็นข้อมูลเพื่อปรับปรุง (ร่าง) แผนปฏิบัติการ ระยะ 5 ปี ของ สคส. ให้มีความสมบูรณ์ และเสนอต่อคณะกรรมการกํากับสํานักงานคณะกรรมการคุ้มครองข้อมูลส่วนบุคคล พิจารณาต่อไป ในการนี้ได้มีมูลนิธิพัฒนาประสิทธิภาพในราชการ โดยสถาบันที่ปรึกษาเพื่อพัฒนาประสิทธิภาพในราชการ (สปร.) เป็นที่ปรึกษาฯ ดําเนินโครงการฯ และที่ผ่านมาได้มีการจัดประชุมรับฟังความคิดเห็นต่อร่างโครงสร้างองค์กร อัตรากําลัง โครงสร้างเงินเดือน และแรงจูงใจของสํานักงานคณะกรรมการคุ้มครองข้อมูลส่วนบุคล เป็นที่เรียบร้อยแล้ว
*****************
รัฐบาลไทย-ข่าวทำเนียบรัฐบาล-ท่าอากาศยานน่านนคร เตรียมความพร้อมรับไทยไลอ้อนแอร์เปิดบินน่าน
วันอังคารที่ 15 กุมภาพันธ์ 2565
ท่าอากาศยานน่านนคร เตรียมความพร้อมรับไทยไลอ้อนแอร์เปิดบินน่าน
เพื่อกระตุ้นเศรษฐกิจการท่องเที่ยว
วันที่ 15 กุมภาพันธ์ 2565 นายจรุณ มีสมบูรณ์ รองอธิบดีกรมท่าอากาศยาน ด้านมาตรฐาน กระทรวงคมนาคม พร้อมด้วย นายวีระวัฒน์ ทะคง ผู้อํานวยการท่าอากาศยานน่านนคร ร่วมประชุมหารือเตรียมความพร้อมในการเปิดเที่ยวบินปฐมฤกษ์ของสายการบินไทยไลอ้อนแอร์ เส้นทาง “ดอนเมือง-น่าน-ดอนเมือง” กับคณะผู้บริหารสายการบินไทยไลอ้อนแอร์ โดยมี นายวิบูรณ์ แววบัณฑิต ผู้ว่าราชการจังหวัดน่าน ให้เกียรติเข้าร่วมการประชุมหารือดังกล่าว ณ ห้องรับรองพิเศษ 1 ท่าอากาศยานน่านนคร จังหวัดน่าน
โดยการเปิดเที่ยวบินปฐมฤกษ์นี้ มีวัตถุประสงค์เพื่อเป็นการเปิดเส้นทางบินใหม่ของสายการบินไทยไลอ้อนแอร์ เพื่อเป็นการกระตุ้นเศรษฐกิจการท่องเที่ยว โดยจะทําการบินทุกวัน วันละ 2 เที่ยวบิน เส้นทางบิน ดอนเมือง - น่าน - ดอนเมือง ด้วยเครื่องบิน B738 เที่ยวบินปฐมฤกษ์ ในวันนี้จึงได้มีการประชุมหารือเพื่อเตรียมความพร้อมในด้านต่าง ๆ ในการอํานวยความสะดวก และรองรับการเดินทางของประชาชน และนักท่องเที่ยวที่จะเดินทางมายังจังหวัดน่าน ควบคู่ไปกับมาตรการควบคุมการแพร่ระบาดของโรคติดเชื้อไวรัสโคโรนา 2019 (COVID-19) ของจังหวัด ซึ่งการหารือเป็นไปด้วยความเรียบร้อย อีกทั้ง ผู้ว่าราชการจังหวัดน่านได้เสนอให้กรมท่าอากาศยานพิจารณาเรื่องการขยายห้องผู้โดยสารขาออก เพื่อรองรับจํานวนผู้โดยสารที่เพิ่มมากขึ้น โดยปัจจุบันท่าอากาศยานน่านนครมีสายการบินให้บริการ 3 สายการบิน ได้แก่ สายการบินไทยสมายล์ สายการบินนกแอร์ และสายการบินแอร์เอเชีย โดยเปิดให้บริการทุกวัน สัปดาห์ละประมาณ 42 เที่ยวบินต่อสัปดาห์
ในการนี้ ท่าอากาศยานน่านนคร กรมท่าอากาศยาน มีความพร้อมที่จะอํานวยความสะดวก และยินดีต้อนรับประชาชนและนักท่องเที่ยวที่จะเดินทางมายังจังหวัดน่าน โดยคํานึงถึงมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) ซึ่งท่าอากาศยานน่านนครได้ปฏิบัติตามประกาศของสํานักงานการบินพลเรือนแห่งประเทศไทย และมาตรการของกระทรวงสาธารณสุขอย่างเคร่งครัด เพื่อสร้างความมั่นใจให้กับผู้ใช้บริการ โดยผู้มาใช้บริการทุกคนจะต้องสวมหน้ากากอนามัยตลอดเวลาขณะอยู่ในท่าอากาศยาน และอยู่บนเครื่องบิน เว้นระยะห่างที่นั่งพักคอยผู้โดยสาร และกําหนดเครื่องหมายแสดงตําแหน่งการยืนเข้าแถว เว้นระยะห่าง 1 เมตร (Social Distancing) นอกจากนี้ ยังได้จัดจุดคัดกรองบริเวณหน้าประตูทางเข้าอาคารผู้โดยสาร และหน้าประตูก่อนขึ้นเครื่องบิน เพื่อความปลอดภัยของผู้โดยสารและบุคลากรทุกคน
รัฐบาลไทย-ข่าวทำเนียบรัฐบาล-ส่งบุคลากรทางการแพทย์ ชุดที่ 2 ดูแลสุขภาพประชาชนประกอบพิธีฮัจย์ ประจำปี 2565
วันพุธที่ 22 มิถุนายน 2565
ส่งบุคลากรทางการแพทย์ ชุดที่ 2 ดูแลสุขภาพประชาชนประกอบพิธีฮัจย์ ประจําปี 2565
นายแพทย์เกษม ตั้งเกษมสําราญ ที่ปรึกษาระดับกระทรวงด้านป้องกันควบคุมโรค ร่วมส่งเจ้าหน้าที่สํานักงานแพทย์เพื่อกิจการฮัจย์แห่งประเทศไทย (ฮ.ศ.1443) ชุดที่ 2 จํานวน 10 คน นําโดยแพทย์หญิงลลิตา และดี รองหัวหน้าสํานักงานแพทย์เพื่อกิจการฮัจย์แห่งประเทศไทย เดินทาง
เช้าวันนี้ (22 มิถุนายน 2565) ที่ท่าอากาศยานสุวรรณภูมิ อ.บางฟลี จ.สมุทรปราการ นายแพทย์เกษม ตั้งเกษมสําราญ ที่ปรึกษาระดับกระทรวงด้านป้องกันควบคุมโรค ร่วมส่งเจ้าหน้าที่สํานักงานแพทย์เพื่อกิจการฮัจย์แห่งประเทศไทย (ฮ.ศ.1443) ชุดที่ 2จํานวน 10 คน นําโดยแพทย์หญิงลลิตา และตี รองหัวหน้าสํานักงานแพทย์เพื่อกิจการฮัจย์แห่งประเทศไทย เดินทางไปปฏิบัติราชการ (ชั่วคราว) ณ ราชอาณาจักรซาอุดีอาระเบีย เพื่อดูแลสุขภาพและระบบสุขภาวะของผู้เดินทางไปประกอบพิธีฮัจย์ ประจําปี 2565 (ฮ.ศ.1443) **************
รัฐบาลไทย-ข่าวทำเนียบรัฐบาล-สุชาติ เร่งเครื่องแก้ค้ามนุษย์ส่งทีมลงใต้สอบสวนคัดแยกเหยื่อบังคับใช้กม.จริงจัง
วันจันทร์ที่ 29 พฤศจิกายน 2564
สุชาติ เร่งเครื่องแก้ค้ามนุษย์ส่งทีมลงใต้สอบสวนคัดแยกเหยื่อบังคับใช้กม.จริงจัง
นายสุชาติ ชมกลิ่น รมว.รง. ส่งมือดีนายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงาน ลงพื้นที่จังหวัดสงขลา บูรณาการการทํางานร่วมกับทีมสหวิชาชีพ สอบสวนคัดแยกเหยื่อค้ามนุษย์ด้านแรงงาน บังคับใช้กฎหมาย แก้ปัญหาการค้ามนุษย์อย่างจริงจัง
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า รัฐบาลพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพลเอกประวิตร วงษ์สุวรรณ รองนายกรัฐมนตรีซึ่งกํากับดูแลด้านนโยบายของกระทรวงแรงงาน มุ่งมั่นยกระดับการป้องกันและแก้ไขปัญหาการค้ามนุษย์ด้านแรงงาน เพื่อปลดล็อค Tier 2 Watch List มุ่งสู่ Tier 1 ให้ได้ โดยมอบนโยบายเพิ่มประสิทธิภาพในการตรวจการทํางานของแรงงานไทยและแรงงานต่างด้าว และตรวจสถานประกอบการกลุ่มเสี่ยงอย่างครอบคลุมและทั่วถึง เพิ่มประสิทธิภาพในการบังคับใช้กฎหมายด้านแรงงาน และบูรณาการการทํางาน สร้างความรู้ความเข้าใจแก่แรงงาน ผู้ประกอบการและภาคีเครือข่ายทุกภาคส่วนในการร่วมกันป้องกันและแก้ไขปัญหาการค้ามนุษย์ด้านแรงงานทุกมิติ กระทรวงแรงงานได้นํานโยบายดังกล่าวมาปฏิบัติ โดยในวันนี้ได้มอบหมายให้นายวรรณรัตน์ ศรีสุขใสรองอธิบดีกรมสวัสดิการและคุ้มครองแรงงาน เข้าร่วมแก้ไขปัญหาการค้ามนุษย์ด้านแรงงาน ตรวจสอบกรณีแรงงานประมง ชาวเมียนมาร์ จังหวัดปัตตานี ตกเป็นกลุ่มเสี่ยงต่อการถูกนําไปค้ามนุษย์ ณ ห้องประชุมโรงแรมบุรีศรีภู อําเภอหาดใหญ่ จังหวัดสงขลา ซึ่งเชื่อว่าหากมีการบูรณาการการทํางานร่วมกัน และบังคับใช้กฎหมายด้านแรงงานอย่างจริงจัง จะสามารถยกระดับการป้องกันและแก้ไขปัญหาการค้ามนุษย์ด้านแรงงานได้
ด้านนายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงานกล่าวในเรื่องเดียวกันว่า ได้ร่วมกับทีมสหวิชาชีพ ประกอบด้วยหน่วยงาน พนักงานสอบสวนส่วนกลาง กองกํากับการตํารวจภูธรภาค 9 สวัสดิการและคุ้มครองแรงงานจังหวัดสงขลา พัฒนาสังคมและความมั่นคงของมนุษย์จังหวัดสงขลา สถานคุ้มครองผู้เสียหายจากการค้ามนุษย์จังหวัดสงขลา และมูลนิธิไอเจเอ็ม (IJM) ร่วมสัมภาษณ์สอบสวนคัดแยกเหยื่อค้ามนุษย์ด้านแรงงานแก่ลูกจ้างในเรือประมงทะเล ซึ่งมีการฟ้องร้องนายจ้างตั้งแต่ปลายปี 2563 เจ้าหน้าที่ได้ออกคําสั่งเมื่อต้นปี 2564 โดยในวันนี้ได้มีการสอบสวนปากคําคัดแยกเหยื่อแรงงานประมงชาวเมียนมา และจะมีการสอบสวนบุคคลที่เกี่ยวข้องในวันที่ 30 พฤศจิกายน 2564 ซึ่งหากผลการสอบสวนพบเข้าข่ายการค้ามนุษย์ด้านแรงงานก็จะบังคับใช้กฎหมายดําเนินคดีกับนายจ้างต่อไป
รัฐบาลไทย-ข่าวทำเนียบรัฐบาล-ตรวจเข้ม "สต็อกหมู" 539 แห่ง พบเนื้อหมูกว่า 13.41 ล้าน กก. หนุน ปชช. ร่วมตรวจสอบ โทร.1569 และ 06 3225 6888
วันอังคารที่ 25 มกราคม 2565
ตรวจเข้ม "สต็อกหมู" 539 แห่ง พบเนื้อหมูกว่า 13.41 ล้าน กก. หนุน ปชช. ร่วมตรวจสอบ โทร.1569 และ 06 3225 6888
.....
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า กระทรวงเกษตรและสหกรณ์ได้สั่งการให้กรมปศุสัตว์ติดตามตรวจสอบปริมาณสุกรในห้องเย็นทั่วประเทศอย่างเข้มงวด
.
ล่าสุด ได้ดําเนินการไปแล้ว 539 แห่ง (ตั้งแต่วันที่ 20 - 23 ม.ค. 65) พบเนื้อสุกรรวม 13.41 ล้านกิโลกรัม และจะเดินหน้าตรวจสอบห้องเย็นที่มีสินค้าปศุสัตว์ที่เหลือให้ครบ หากพบการกักตุน ผู้กระทําผิดจะต้องถูกดําเนินคดีขั้นเด็ดขาด และเนื้อสุกรจะถูกสั่งให้จําหน่ายตามราคาที่ทางการกําหนดต่อไป
.
หากประชาชนพบการกระทําความผิดหรือสงสัยว่าเป็นการกระทําความผิด ขอให้แจ้งสายด่วนกรมการค้าภายใน 1569 หรือสายด่วนกรมปศุสัตว์ 06 3225 6888
.
อ่านเพิ่มเติม คลิกhttps://www.thaigov.go.th/news/contents/details/50801
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอสเตือนอย่าหลงเชื่อข่าวปลอม ถูกลอตเตอรี่ต้องขึ้นรางวัลที่กองสลากเท่านั้น และเสียภาษี 5%
วันอังคารที่ 30 พฤศจิกายน 2564
ดีอีเอสเตือนอย่าหลงเชื่อข่าวปลอม ถูกลอตเตอรี่ต้องขึ้นรางวัลที่กองสลากเท่านั้น และเสียภาษี 5%
ดีอีเอสเตือนอย่าหลงเชื่อข่าวปลอม ถูกลอตเตอรี่ต้องขึ้นรางวัลที่กองสลากเท่านั้น และเสียภาษี 5%
เมื่อวันที่ 30 พ.ย.64 โฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่า ตามที่มีการเผยแพร่ข้อความผ่านโซเชียลมีเดีย เกี่ยวกับประเด็นเรื่อง ถูกลอตเตอรี่ ต้องขึ้นรางวัลที่กองสลากเท่านั้น และเสียภาษี 5% ทางศูนย์ต่อต้านข่าวปลอมได้ตรวจสอบข้อเท็จจริงโดย สํานักงานสลากกินแบ่งรัฐบาล กระทรวงการคลัง พบว่าข้อมูลที่ปรากฏดังกล่าว เป็นข้อมูลเท็จ ทางสํานักงานสลากกินแบ่งรัฐบาล กระทรวงการคลัง ได้ชี้แจงเกี่ยวกับประเด็นดังกล่าวว่า ผู้ที่ถูกรางวัลสลากกินแบ่งรัฐบาล สามารถติดต่อขอรับเงินรางวัลได้ที่ สํานักงานสลากกินแบ่งรัฐบาล และธนาคารเพื่อการเกษตรและสหกรณ์การเกษตร ธนาคารออมสิน และธนาคารกรุงไทย ทุกสาขาทั่วประเทศ โดยการขึ้นเงินรางวัลที่สํานักงานสลากกินแบ่งรัฐบาล กรณีเป็นสลากกินแบ่งรัฐบาล ต้องชําระค่าอากรแสตมป์ ในอัตรา 1 บาท ของเงินรางวัลทุก 200 บาท หรือเศษของ 200 บาท หากเป็นสลากการกุศล ต้องชําระภาษีเงินได้หัก ณ ที่จ่ายในอัตราร้อยละ 1 ของเงินรางวัล แต่หากขึ้นเงินรางวัลที่ธนาคาร สามารถขึ้นเงินรางวัลงวดปัจจุบันได้ทุกรางวัล ยกเว้นรางวัลที่ 1 ซึ่งธนาคารจะเรียกเก็บค่าธรรมเนียมการให้บริการจากผู้ขอรับเงินรางวัลในอัตราร้อยละ 1 ของมูลค่ารางวัล
ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ เพื่อให้ประชาชนได้รับข้อมูลข่าวสารจากสํานักงานสลากกินแบ่งรัฐบาลสามารถโทรสอบถามได้ที่เบอร์ 02 5289999 นอกจากนี้ประชาชนสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87
********************
รัฐบาลไทย-ข่าวทำเนียบรัฐบาล-โฆษกรัฐบาลเผย “นายก”ขอบคุณตัวแทนพี่น้องประชาชนหลายอาชีพมาร่วมให้กำลังอภิปรายไม่ไว้วางใจที่สภาฯ
วันอังคารที่ 31 สิงหาคม 2564
โฆษกรัฐบาลเผย “นายก”ขอบคุณตัวแทนพี่น้องประชาชนหลายอาชีพมาร่วมให้กําลังอภิปรายไม่ไว้วางใจที่สภาฯ
โฆษกรัฐบาลเผย “นายก”ขอบคุณตัวแทนพี่น้องประชาชนหลายอาชีพมาร่วมให้กําลังอภิปรายไม่ไว้วางใจที่สภาฯ
วันนี้ (31 สิงหาคม 2564) นายธนกร วังบุญคงชนะ โฆษกประจําสํานักนายกรัฐมนตรี เผยว่า ช่วงเช้านี้ ณ บริเวณโดยรอบ สัปปายะสภาสถาน (รัฐสภา) ผู้แทนประชาชนจากหลากหลายสาขาอาชีพ อาทิ ผู้แทนจากชมรมหาบเร่แผงลอยกรุงเทพมหานคร สมาคมการค้าเครือข่ายแท็กซี่ไทย สมาคมผู้ขับขี่รถจักรยานยนต์รับจ้างแห่งประเทศไทย เดินทางมาให้กําลังใจและแสดงข้อความสนับสนุน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และรัฐมนตรี โดยผู้แทนพี่น้องประชาชนได้แสดงข้อความสนับสนุน “ลุงตู่ สู้สู้” ขอบคุณนายกรัฐมนตรีและรัฐมนตรี ที่ทุ่มเทการทํางาน มีมาตรการต่างๆ เพื่อบรรเทาความเดือดร้อนจากสถานการณ์โควิด-19 และยังขอให้ผ่านพ้นการอภิปรายไม่ไว้วางใจไปได้ด้วยดี
“นายกรัฐมนตรีและรัฐมนตรีทุกท่านขอขอบคุณประชาชนที่ให้กําลังใจรัฐบาล และขอให้เชื่อมั่นในรัฐบาล มุ่งมั่นทํางานเพื่อประชาชน ยึดหลักสุจริต พร้อมที่จะชี้แจงและตอบทุกข้อกล่าวหาในการอภิปรายไม่ไว้วางใจในครั้งนี้ด้วยข้อเท็จจริง ที่สําคัญคือ กําลังใจจากประชาชนคือแรงผลักดันสําคัญในการทํางานและเป็นผลประโยชน์อย่างเดียวของรัฐบาลชุดนี้” นายธนกร ฯ กล่าว
รัฐบาลไทย-ข่าวทำเนียบรัฐบาล-เริ่มแล้ว! “พาณิชย์” จัด 703 จุดทั่วไทย ขายข้าวสารราคาประหยัดกว่า 1.5 ล้านกิโล ถึง 31 ก.ค. 65
วันศุกร์ที่ 8 กรกฎาคม 2565
เริ่มแล้ว! “พาณิชย์” จัด 703 จุดทั่วไทย ขายข้าวสารราคาประหยัดกว่า 1.5 ล้านกิโล ถึง 31 ก.ค. 65
.....
กระทรวงพาณิชย์ เปิดโครงการ “พาณิชย์ลดราคา! ช่วยประชาชน (ข้าวถุงราคาประหยัด) Lot 19” ร่วมกับสมาคมโรงสีข้าวไทย สมาคมผู้ประกอบการข้าวถุงไทย และผู้ให้บริการปั๊มน้ํามัน จัดจําหน่ายข้าวถุงในราคาถูก 703 จุดทั่วประเทศ ทั้งข้าวหอมมะลิ ข้าวหอมผสม ข้าวขาว และข้าวเหนียว ขนาด 1 กก. 5 กก. และ 48 กก. รวม 228 ยี่ห้อ คิดเป็นปริมาณกว่า 1.5 ล้านกิโลกรัม (1,500 ตัน)
.
สถานที่จําหน่ายข้าวถุงมีดังนี้
- 3 บริษัทปั๊มน้ํามันที่ร่วมโครงการ (PTT Station 244 จุด/ ปั๊มพีที 193 จุด/ ปั๊มบางจาก 43 จุด)
- กลุ่มโรงสีโกดังและร้านค้าของโรงสีทั่วประเทศ 46 จุด
- จุดที่พาณิชย์จังหวัดไปจัดในชุมชน 77 จุดทั่วประเทศ
- รถโมบายพาณิชย์ลดราคา! ช่วยประชาชน ทั้งในกรุงเทพฯ และปริมณฑล
.
ประชาชนสามารถติดตามจุดจําหน่ายได้ที่เว็บไซต์https://mobilepanich.comหรือเว็บไซต์กรมการค้าภายในwww.dit.go.th
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหาราคาข้าว เคาะวันจ่ายเงินประกันรายได้งวดแรก 9 พ.ย. 64
วันศุกร์ที่ 5 พฤศจิกายน 2564
รัฐบาลเร่งแก้ปัญหาราคาข้าว เคาะวันจ่ายเงินประกันรายได้งวดแรก 9 พ.ย. 64
....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ไม่ได้นิ่งนอนใจต่อปัญหาราคาข้าวในขณะนี้ ได้กําชับกระทรวงพาณิชย์ และ ธ.ก.ส. เร่งหาแนวทางแก้ไขและช่วยเหลือเกษตรกรโดยเร็วที่สุด
.
ล่าสุด ธ.ก.ส. แจ้งว่าจะสามารถโอนเงินประกันรายได้ให้เกษตรกรงวดแรก ในวันที่ 9 พ.ย. 64 หลัง ครม. มีมติเห็นชอบโครงการประกันรายได้เกษตรกรปี 64/65 เมื่อวันที่ 25 ต.ค. 64 โดยกําหนดราคาข้าวเปลือกที่ความชื้นไม่เกิน 15% เช่น ข้าวเปลือกหอมมะลิ ตันละ 15,000 บาท ข้าวเปลือกเหนียว ตันละ 12,000 บาท พร้อมมาตรการคู่ขนาน
.
ส่วนกระทรวงพาณิชย์ ได้สนับสนุนให้ผู้ประกอบการนอกพื้นที่เข้าไปช่วยรับซื้อข้าวเหนียวใน 7 จว. ภาคเหนือ พร้อมอนุมัติโครงการตลาดนัดข้าวเปลือกฯ เพื่อกระตุ้นการแข่งขันและราคา จํานวน 30 จุด ใน 19 จว. อีกด้วย
.
อ่านเพิ่มเติม คลิกhttps://www.thaigov.go.th/news/contents/details/47847
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​PM orders intensive coordination with Saudi Arabia to expedite revival of Thailand-Saudi Arabia relations
วันพฤหัสบดีที่ 3 กุมภาพันธ์ 2565
​PM orders intensive coordination with Saudi Arabia to expedite revival of Thailand-Saudi Arabia relations
​PM orders intensive coordination with Saudi Arabia to expedite revival of Thailand-Saudi Arabia relations
February 2, 2022, Government Spokesperson Thanakorn Wangboonkongchana disclosed that following the historic visit of Prime Minister and Defense Minister Gen. Prayut Chan-o-cha to Saudi Arabia to revive Thailand-Saudi Arabia relations in 30 years, which has led to bilateral dialogues in various dimensions, the Prime Minister has instructed agencies responsible for economic affairs, international relations, and labor to follow up and expedite implementation according to the agreements made during the dialogues. Deputy Prime Minister and Energy Minister Supattanapong Punmeechaow, and Deputy Prime Minister and Minister of Foreign Affairs Don Pramudwinai were also ordered to set up a committee to monitor related operational progress toward tangible achievement. Ministry of Labor was ordered to coordinate with concerned agencies to prepare for the visit of Saudi Arabian minister this month to sign an MOU, which will take place 2 months ahead of the schedule.
With regard to the progress made by Ministry of Labor, skilled workforces have been arranged and prepared according to Saudi Arabia's demand of over 8 million migrant workers in service and hotel sector, healthcare, and construction. The Ministry has met with the Thai Overseas Manpower Association (TOMATHAI) to discuss further detail relating to travel process and expenses under the principle "Sourced by Government, Dispatched by Private Sector". Meanwhile, Ministry of Foreign Affairs has been working to normalize diplomatic relations between the two countries. At the initial stage, ambassadors will be appointed to respective capitals, while consultative mechanisms will also be set up to consolidate bilateral cooperation. Both countries agreed to cooperate and support each other within the multilateral frameworks of OIC, ASEAN, GCC, and APEC under Thailand's chairmanship this year.
With regard to economic cooperation, Thailand strives to create trade and investment opportunities, especially the Thai Halal food industry, and to become medical and tourism hub for Saudi Arabians. Direct flights between the two countries will soon be launched.
According to the Government Spokesperson, the Prime Minister emphasized that this is a very good opportunity for Thailand to reinvigorate economic cooperation and revive diplomatic relations, as well as expand Thai labor and tourism market with Saudi Arabia in 30 years.
รัฐบาลไทย-ข่าวทำเนียบรัฐบาล-บริษัท ขนส่ง จำกัด ตั้งคณะกรรมการสอบข้อเท็จจริงกรณีมาเฟียคุมวินรถตู้รังสิต
วันอังคารที่ 16 สิงหาคม 2565
บริษัท ขนส่ง จํากัด ตั้งคณะกรรมการสอบข้อเท็จจริงกรณีมาเฟียคุมวินรถตู้รังสิต
พร้อมยืนยันให้ความเป็นธรรมทั้งสองฝ่าย
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยภายหลังลงพื้นที่บริเวณจุดจอดวินรถตู้รังสิต ในช่วงเช้าของวันที่ 16 สิงหาคม 2565 ว่า หลังจากมีผู้ร้องเรียนผ่านเฟซบุ๊ก “Survive - สายไหมต้องรอด” โดยขอความช่วยเหลือว่าโดนมาเฟียคุมวินรถตู้รังสิตรุมทําร้าย บริษัท ขนส่ง จํากัด (บขส.) ไม่ได้นิ่งนอนใจ หลังทราบเรื่องได้ลงพื้นที่ทันที ซึ่งจากการตรวจสอบข้อมูลเบื้องต้นจากผู้ประกอบการ ห้างหุ้นส่วนจํากัด เอสบี สันติวิชช์ ทัวร์ พบว่า นายปรีชา เรืองรอด และนายนาวี รัตนวิจาร ผู้ก่อเหตุทะเลาะวิวาทเป็นพนักงานขายตั๋วของ ห้างหุ้นส่วนจํากัด เอสบี สันติวิชช์ ทัวร์ สาย 905 เส้นทางกรุงเทพฯ - สิงห์บุรี ได้ทะเลาะวิวาทกันด้วยเรื่องส่วนตัว ทางผู้ประกอบการได้เรียกพนักงานทั้ง 2 คน มาไกล่เกลี่ยเมื่อวันที่ 9 สิงหาคม 2565 และให้นายนาวี ออกจากการเป็นพนักงานแล้ว
ทั้งนี้ นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้ บขส. ตรวจสอบกรณีดังกล่าวอย่างรอบคอบ บขส. จึงได้ตั้งกรรมการตรวจสอบข้อเท็จจริง และจะเรียกทั้งสองฝ่ายมาสอบถามข้อมูลเพิ่มเติมอีกครั้ง โดยหากคู่กรณีมีข้อมูลเชิงลึก สามารถส่งข้อมูลมายัง บขส. เพื่อเป็นหลักฐานเพิ่มเติมได้ โดย บขส. พร้อมให้ความเป็นธรรมกับทุกฝ่าย อย่างไรก็ดี บขส. ได้ลงโทษปรับผู้ประกอบการรถตู้ ฐานไม่ควบคุมพนักงานในสังกัดให้ปฏิบัติตามระเบียบของบริษัทเป็นเงิน 1,000 บาท
นายสัญลักข์ ปัญวัฒนลิขิต กล่าวเพิ่มเติมว่า สําหรับการนํารถตู้มาวิ่งเสริมในช่วงเทศกาลต่าง ๆ เช่น สงกรานต์ และปีใหม่ บขส. จะแจ้งให้ผู้ประกอบการที่ประสงค์นํารถเข้ามาวิ่งเสริมแจ้งมายัง บขส. เพื่อทําเรื่องขออนุญาตจากกรมการขนส่งทางบกก่อน ซึ่ง บขส. จะควบคุมดูแลรถตู้ในส่วนของพื้นที่ให้บริการภายในจุดจอด หรือสถานีรถตู้เท่านั้น โดยตามนโยบายจัดระเบียบรถตู้โดยสารสาธารณะของคณะรักษาความสงบแห่งชาติ (คสช.) สําหรับผู้ประกอบการรถตู้จะต้องแสดงบัตรประจํารถ ซึ่งออกโดย บขส. และบัตรประจําตัวผู้ขับขี่เพื่อมาซื้อใบเวลาให้เรียบร้อยก่อน จึงจะนํารถออกวิ่งให้บริการได้ ซึ่งการออกใบเวลาจะช่วยให้ บขส. สามารถควบคุมดูแลเรื่องความปลอดภัย ทั้งพนักงานขับรถและตัวรถ รวมทั้งป้องกันปัญหารถผิดกฎหมายด้วย
รัฐบาลไทย-ข่าวทำเนียบรัฐบาล-คณะผู้บริหารฯ ดีอีเอส ร่วมวางพวงมาลา-ถวายบังคม เนื่องในวันคล้ายวันสวรรคต ร.9
วันพุธที่ 13 ตุลาคม 2564
คณะผู้บริหารฯ ดีอีเอส ร่วมวางพวงมาลา-ถวายบังคม เนื่องในวันคล้ายวันสวรรคต ร.9
คณะผู้บริหารฯ ดีอีเอส ร่วมวางพวงมาลา-ถวายบังคม เนื่องในวันคล้ายวันสวรรคต ร.9
เมื่อวันที่13ตุลาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานในพิธีวางพวงมาลาและถวายบังคมพระบรมฉายาลักษณ์ พระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร เนื่องในวันคล้ายวันสวรรคตพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร(รัชกาลที่9)โดยมีคณะผู้บริหารข้าราชการพนักงานเจ้าหน้าที่เข้าร่วมพิธีโดยพร้อมเพรียงกันณบริเวณลานกิจกรรมชั้น2 ศูนย์ราชการแจ้งวัฒนะอาคารBเพื่อแสดงความจงรักภักดีและน้อมรําลึกในพระมหากรุณาธิคุณอันหาสุดมิได้
***********
รัฐบาลไทย-ข่าวทำเนียบรัฐบาล-สธ. เผย "ฟาวิพิราเวียร์" มีเพียงพอดูแลผู้ป่วย สัปดาห์นี้เร่งกระจายยาเพิ่ม 15 ล้านเม็ด ครอบคลุมทุกจังหวัด
วันอังคารที่ 29 มีนาคม 2565
สธ. เผย "ฟาวิพิราเวียร์" มีเพียงพอดูแลผู้ป่วย สัปดาห์นี้เร่งกระจายยาเพิ่ม 15 ล้านเม็ด ครอบคลุมทุกจังหวัด
.....
กรณีที่มีข่าวว่ายาฟาวิพิราเวียร์ที่ใช้รักษาผู้ป่วยโควิด-19 มีไม่เพียงพอนั้น กระทรวงสาธารณสุข (สธ.) ยืนยัน ขณะนี้ประเทศไทยมียาฟาวิพิราเวียร์ "เพียงพอ" ในการดูแลผู้ป่วย
.
โดยมีจํานวนยาคงเหลือทั่วประเทศราว 22.87 ล้านเม็ด (ข้อมูล ณ วันที่ 28 มี.ค. 65) และทุกจังหวัดยังมียาคงเหลือในคลังยา ซึ่งระยะต่อไป สธ. จะดําเนินการกระจายยาเพิ่มอีก ดังนี้
.
- วันที่ 29 มี.ค. - 2 เม.ย. 65 จํานวน 15 ล้านเม็ด
- วันที่ 3 - 9 เม.ย. 65 จํานวน 11.6 ล้านเม็ด
- วันที่ 10 -16 เม.ย. 65 จํานวน 20 ล้านเม็ด
.
อ่านเพิ่มเติม คลิกhttps://www.thaigov.go.th/news/contents/details/53033
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมคณะกรรมการส่งเสริมวิสาหกิจชุมชน
วันพฤหัสบดีที่ 10 กุมภาพันธ์ 2565
กระทรวงเกษตรฯ จัดประชุมคณะกรรมการส่งเสริมวิสาหกิจชุมชน
กระทรวงเกษตรฯ จัดประชุมคณะกรรมการส่งเสริมวิสาหกิจชุมชน
เมื่อวันที่ 9 ก.พ. 65 นายอําพันธุ์ เวฬุตันติ รองปลัดกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการส่งเสริมวิสาหกิจชุมชน ครั้งที่ 1/2565 โดยมีนายเข้มแข็ง ยุติธรรมดํารง อธิบดีกรมส่งเสริมการเกษตร ทําหน้าที่ฝ่ายเลขานุการ ณ ห้องประชุมกระทรวงเกษตรและสหกรณ์ และผ่านการประชุม Video Conference โดยที่ประชุมได้รับทราบผลการดําเนินงานส่งเสริมวิสาหกิจชุมชน ซึ่งที่ผ่านมามีวิสาหกิจชุมชนที่ได้รับอนุมัติจดทะเบียน จํานวน 175,634 แห่ง ยกเลิกเพิกถอนกิจการ จํานวน 80,638 แห่ง และยังดําเนินกิจการ จํานวน 94,996 แห่ง โดยเป็นกลุ่มที่ประเมินศักยภาพอยู่ในระดับดี จํานวน 21,591 แห่ง คิดเป็นร้อยละ 28.57 และระดับปานกลาง จํานวน 41,832 แห่ง คิดเป็น 55.36 แห่ง ตามลําดับ
นอกจากนี้ ที่ประชุมพิจารณาเห็นชอบองค์ประกอบและอํานาจหน้าที่ของคณะอนุกรรมการขับเคลื่อนยุทธศาสตร์ส่งเสริมวิสาหกิจชุมชน และพิจารณาคัดเลือกผู้แทนวิสาหกิจชุมชน จํานวน 3 คน ทําหน้าที่อนุกรรมการฯ ทั้งนี้ ที่ประชุมมีมติเห็นชอบมอบหมายให้คณะอนุกรรมการขับเคลื่อนยุทธศาสตร์ส่งเสริมวิสาหกิจชุมชนดังกล่าว ดําเนินการจัดทําแผนปฏิบัติการด้านการส่งเสริมวิสาหกิจชุมชน และการประกวดวิสาหกิจชุมชนดีเด่น โดยมอบให้ฝ่ายเลขานุการฯ เร่งดําเนินการเสนอคําสั่งฯ ตามขั้นตอนโดยเร็ว เพื่อให้การขับเคลื่อนงานส่งเสริมวิสาหกิจชุมชนสอดคล้องกับแผนพัฒนาและการจัดทําคําของบประมาณสนับสนุนต่าง ๆ ต่อไป
รัฐบาลไทย-ข่าวทำเนียบรัฐบาล-รัฐบาลส่งเสริมธุรกิจสินค้าฮาลาล
วันอังคารที่ 12 ตุลาคม 2564
รัฐบาลส่งเสริมธุรกิจสินค้าฮาลาล
วันอังคารที่ 12 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมธุรกิจสินค้าฮาลาล ซึ่งไทยมีศักยภาพในการผลิตและส่งออกเป็นอันดับที่ 11 ของโลก โดยอบรมให้ความรู้แก่ผู้ประกอบการเพื่อเตรียมความพร้อมสู่ตลาดเป้าหมาย พัฒนาศักยภาพผู้ประกอบการใน 5 จังหวัดชายแดนภาคใต้เพื่อการค้าระหว่างประเทศ จัดกิจกรรมส่งเสริมการขายในห้างสรรพสินค้าและซุปเปอร์สโตร์ในตลาดภูมิภาคตะวันออกกลาง เข้าร่วมงานแสดงสินค้าอาหาร Gulfood2021 ณ เมืองดูไบ สหรัฐอาหรับเอมิเรตส์ พัฒนาฐานข้อมูลผู้ประกอบการและส่งเสริมภาพลักษณ์สินค้าอาหารฮาลาลไทยในงานแสดงสินค้า THAIFEX-ANUGA ASIA และตลาดต่างประเทศ เช่น การ์ตา โอมาน จีน อาเซียนและอินเดีย เพื่อยกระดับความเชื่อมั่นผู้บริโภคทั้งในและต่างประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สมาคมธนาคารไทยขานรับนโยบายภาครัฐ ธนาคารสมาชิกพร้อมผ่อนคลายมาตรการโควิด-19
วันพฤหัสบดีที่ 30 มิถุนายน 2565
สมาคมธนาคารไทยขานรับนโยบายภาครัฐ ธนาคารสมาชิกพร้อมผ่อนคลายมาตรการโควิด-19
จากสถานการณ์การแพร่ระบาดของเชื้อไวรัสโควิด-19 ในปัจจุบันเริ่มมีแนวโน้มคลี่คลาย สมาคมธนาคารไทย และธนาคารสมาชิก ร่วมหารือและพิจารณาแนวปฏิบัติสําหรับงานบริการภาคธนาคารให้สอดคล้องกับแนวทางของภาครัฐ
จากสถานการณ์การแพร่ระบาดของเชื้อไวรัสโควิด-19 ในปัจจุบันเริ่มมีแนวโน้มคลี่คลาย และภาครัฐได้ประกาศผ่อนคลายมาตรการการเฝ้าระวังเชื้อไวรัสโควิด-19 นั้น สมาคมธนาคารไทย และธนาคารสมาชิก ตระหนักถึงผลกระทบต่อลูกค้าประชาชนทั้งทางตรงและทางอ้อม จึงได้ร่วมหารือและพิจารณาแนวปฏิบัติสําหรับงานบริการภาคธนาคารให้สอดคล้องกับแนวทางของภาครัฐ โดยมีแนวทาง ดังนี้
1. ธนาคารพาณิชย์แต่ละแห่งจะพิจารณาผ่อนคลายการ ปรับเวลาเปิด-ปิดทําการสาขา ตามความเหมาะสม โดยลูกค้าสามารถตรวจสอบรายชื่อสาขาและเวลาทําการ ผ่านช่องทางต่างๆ ทั้งสาขา เว็บไซต์ หรือติดต่อผ่าน call center ของแต่ละธนาคาร
2. ธนาคารพาณิชย์แต่ละแห่งจะพิจารณาผ่อนคลายการ จํากัดจํานวนลูกค้าในสาขา ตามความเหมาะสม แต่ยังขอความร่วมมือลูกค้าผู้ใช้บริการให้เว้นระยะห่างและสวมหน้ากากอนามัย ขณะทําธุรกรรมที่สาขาของธนาคาร
ทั้งนี้ สมาคมธนาคารไทยและธนาคารสมาชิก ยังคํานึงถึงความปลอดภัยและสาธารณสุขของลูกค้าและผู้ใช้บริการ โดยมุ่งมั่นดําเนินธุรกิจด้วยความระมัดระวัง และมีมาตรการเฝ้าระวังสถานการณ์อย่างใกล้ชิดต่อไป พร้อมยืนหยัดเคียงข้างลูกค้าประชาชน ให้ก้าวผ่านทุกวิกฤตไปด้วยกัน
รัฐบาลไทย-ข่าวทำเนียบรัฐบาล-ดีอีเอส ดำเนินการเพื่อขอคำสั่งศาลลบโฆษณาที่ไม่เหมาะสม Lazada
วันพุธที่ 11 พฤษภาคม 2565
ดีอีเอส ดําเนินการเพื่อขอคําสั่งศาลลบโฆษณาที่ไม่เหมาะสม Lazada
ดีอีเอส ดําเนินการเพื่อขอคําสั่งศาลลบโฆษณาที่ไม่เหมาะสม Lazada
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ในฐานะโฆษกกระทรวงดิจิทัลฯกล่าวว่าเมื่อวันที่10พ.ค. 65ในการประชุมคณะกรรมการกลั่นกรองข้อมูลคอมพิวเตอร์ตามพระราชบัญญัติว่าด้วยการกระทําความผิดเกี่ยวกับคอมพิวเตอร์พ.ศ. 2550และที่แก้ไขเพิ่มเติมครั้งที่7/2565ได้มีการพิจารณาข้อมูลกรณีคลิปโฆษณาไม่เหมาะสมและภาพนิ่งที่เกี่ยวข้องในการโปรโมทแคมเปญ5.5ของแพลตฟอร์มอี-คอมเมิร์ซ LAZADA
เนื่องจากเนื้อหาการนําเสนอโฆษณาดังกล่าวที่มีการเผยแพร่ผ่านโซเชียลและออนไลน์เป็นข้อมูลคอมพิวเตอร์ที่อาจเข้าข่ายมีลักษณะขัดต่อความสงบเรียบร้อยหรือศีลธรรมอันดีของประชาชน เพราะมีเนื้อหาที่ทําให้สังคมหรือประชาชนทั่วไปเข้าใจพาดพิงไปถึงบุคคลสําคัญและเป็นการล้อเลียนความไม่สมบูรณ์ของร่างกายมนุษย์เป็นการลดทอนคุณค่าความเป็นมนุษย์อันเป็นการกระทําที่ขัดต่อความสงบเรียบร้อยหรือศีลธรรมอันดีของประชาชน
โดยที่ประชุมฯมีมติเห็นชอบให้เสนอรัฐมนตรีมอบหมายให้พนักงานเจ้าหน้าที่ยื่นคําร้องพร้อมแสดงพยานหลักฐานต่อศาลที่มีเขตอํานาจขอให้มีคําสั่งระงับการทําให้แพร่หลายหรือลบซึ่งข้อมูลคอมพิวเตอร์นั้นออกจากระบบคอมพิวเตอร์และเมื่อรัฐมนตรีให้ความเห็นชอบแล้วพนักงานเจ้าหน้าที่จะดําเนินการยื่นคําร้องต่อศาลต่อไปซึ่งการดําเนินการในวันนี้เป็นการดําเนินการเพิ่มเติมเพื่อปิดกั้นเนื้อหาที่ไม่เหมาะสมดังกล่าว
“กระทรวงดิจิทัลฯขอเตือนให้ประชาชนอย่าโพสต์หรือแชร์โพสต์ที่มีคลิปไม่เหมาะสมเนื่องจากเป็นการทําให้แพร่หลายซึ่งข้อมูลคอมพิวเตอร์ที่มีลักษณะขัดต่อศีลธรรมอันดีของประชาชน”นายเวทางค์กล่าว
************